ଜଗନ୍ନାଥ ସରକାର  (୨୫ ସେପ୍ଟେମ୍ବର ୧୯୧୯ - ୮ ଅପ୍ରେଲ ୨୦୧୧) ଜଣେ ଭାରତୀୟ କମୁନିଷ୍ଟ ନେତା, ସ୍ୱାଧୀନତା ସଂଗ୍ରାମୀ ଏବଂ ସାମାଜିକ ଅସୁବିଧା ତ‌ଥା ଘଟଣାବଳୀ ଲେଖୁଥିବା ଜଣେ ଲେଖକ  । ପ୍ରାରମ୍ଭିକ ଜୀବନ ଜଗନ୍ନାଥ ସରକାର ୨୫ ସେପ୍ଟେମର ୧୯୧୯ରେ ଓଡ଼ିଶାର ପୁରୀରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଅଖିଳନାଥ ସରକାର, ଜଣେ ପ୍ରସୂତୀ ବିଭାଗ ଡାକ୍ତର ଥିଲେ । ସେ ସେତେବେଳେ ୱାଲ୍‌ସ୍ ମେଡିକାଲ କଲେଜରେ କାର୍ଯ୍ୟ କରୁଥିଲେ, ଯାହାକି ବର୍ତ୍ତମାନର ପାଟଣା ମେଡିକାଲ କଲେଜ ଆଣ୍ଡ ହସ୍ପିଟାଲ ଭାବରେ ଜଣା । ବଙ୍ଗାଳୀ ଐତିହାସିକ ଯଦୁନାଥ ସରକାର ତାଙ୍କର ସମ୍ପର୍କୀୟ ଥିଲେ । ଜଗନ୍ନାଥ ସରକାର ଛୋଟବେଳୁ ବଙ୍ଗାଳୀ ପରିବାର ପରିବେଶରେ ବଡ଼ ହୋଇଛନ୍ତି । ତାଙ୍କ ପରିବାର ମୁଖ୍ୟତଃ ସ୍ୱାମୀ ବିବେକାନନ୍ଦ, ରାମ ମୋହନ ରାୟ ଏବଂ ରବିନ୍ଦ୍ରନାଥ ଠାକୁରଙ୍କରଦ୍ୱାରା ଅନୁପ୍ରାଣୀତ । ରାଜନୀତି ଯୁବାବସ୍ଥାରେ ଜଗନ୍ନାଥ ସରକାରଙ୍କର ଜଣେ ବନ୍ଧୁ, ଯିଏକି ପାଟଣାରେ ରାମକ୍ରିଷ୍ଣା ମିଶନର ଜଣେ ପୂଜାରୀ ଭାବରେ କାର୍ଯ୍ୟ କରୁଥିଲେ, ଜଗନ୍ନାଥଙ୍କୁ ମାର୍କ୍ସିଷ୍ଟ ସାହିତ୍ୟ ସ‌ହିତ ପରିଚିତ କରାଇଥିଲେ, ଯାହାକି ପରବର୍ତ୍ତୀ ସମୟରେ ବ୍ରିଟିଶ ସରକାରଦ୍ୱାରା ଭାରତରେ ବେଆଇନ ଘୋଷଣା କରିଦିଆଯାଇଥିଲା । ଜଗନ୍ନାଥ ଏହାପରେ ପାଟଣା ବିଶ୍ୱବିଦ୍ୟାଳୟରେ ଅର୍ଥଶାସ୍ତ୍ର ପଢ଼ିବାକୁ ଗଲେ ଏବଂ ସେଠାରେ ସେ ସ୍ୱାଧୀନତା ସଂଗ୍ରାମ ଆନ୍ଦୋଳନରେ ଯୋଗଦେଲେ । ସେହି ସମୟରେ ସେ ନବନିର୍ମିତ କମୁନିଷ୍ଟ୍ୟ ଦଳରେ ଯୋଗଦେଇ ସେଠାକାର ବୁଦ୍ଧିଜୀବି ତ‌ଥା ଛାତ୍ରମାନଙ୍କ ମଧ୍ୟରେ ଜଣେ କର୍ମୀ ସାଜିଥିଲେ । କମୁନିଷ୍ଟ ଦଳରେ ଯୋଗଦେବା ପରେ ଜଗନ୍ନାଥ ୧୯୪୦ରୁ ୧୯୫୦ ଭିତରେ ଝାଡ଼ଖଣ୍ଡ ଏବଂ ବିହାରର ବିଭିନ୍ନ ଅଞ୍ଚଳରେ କାର୍ଯ୍ୟ କରୁଥିଲେ । ସେତେବେଳେ ସେ ଲୁହା ତ‌ଥା କୋଇଲା ଖଣିରେ କାମ କରୁଥିବା ଶ୍ରମିକମାନଙ୍କର ଅଧିକାର ପାଇଁ ବିଭିନ୍ନ କାର୍ଯ୍ୟକ୍ରମର ଆୟୋଜନ କରୁଥିଲେ । ଜଗନ୍ନାଥଙ୍କର ପିତା, ଯିଏକି ରାଏ ବାହାଦୂର ସମ୍ମାନରେ ସମ୍ମାନିତ ହୋଇଥିଲେ, ତାଙ୍କ ପୁଅର କାର୍ଯ୍ୟରେ ପ୍ରୀତ ଥିଲେ ଏବଂ ସେ ଜଗନ୍ନାଥ ତ‌ଥା ତାଙ୍କର ମିତ୍ରମାନଙ୍କୁ ସେମାନଙ୍କର ସଂଘର୍ଷ ପାଇଁ ନିଜର ମୃତ୍ୟୁଯାଏଁ ଗୁପ୍ତରେ ନିଜର ସ‌ହାୟତା ଯୋଗାଇ ଆସୁଥିଲେ । ରଚନା ଜଗନ୍ନାଥ ସରକାରଙ୍କର ରଚିତ ଅନେକ ରଚନାବଳୀ ସ‌ହଜରେ ମିଳିବ ନାହିଁ, ମାତ୍ର ସେମାନଙ୍କ ମଧ୍ୟରୁ କିଛିକୁ ନେକ ୨୦୧୦ ମସିହାରେ ଏକ ପୁସ୍ତକ ଭାବରେ ପ୍ରକାଶିତ କରାଯାଇଥିଲା । ମେନି ଷ୍ଟ୍ରିମ୍‌ସ୍   ଶିର୍ଷକରେ ଏହି ବ‌ହିଟିରେ ଜଗନ୍ନାଥଙ୍କ ରଚିତ କିଛି ବଛାବଛା ପ୍ରବନ୍ଧକୁ ନେଇ ପ୍ରକାଶ ପାଇଥିଲା, ଯାହାକି ତାଙ୍କର କିଛି ମିତ୍ର ଏବଂ ସାଥୀମାନଙ୍କଠାରୁ ସଂଗ୍ରହ କରାଯାଇଥିଲା । ଏହି ବ‌ହିଟି ୧୪ ମଇ ୨୦୧୦ରେ ପାଟଣାରେ ଜବାହାରଲାଲ ନେହେରୁ ବିଶ୍ୱବିଦ୍ୟାଳୟର ପ୍ରଫେସର ପ୍ରଭାତ ପଟ୍ଟନାୟକଙ୍କ ପ୍ରକାଶ କରାଯାଇଥିଲା । ଏହି ବ‌ହିଟିର ମୁଖବନ୍ଧ ପାଟଣାର ଏସିଆନ ଡେଭେଲପମେଣ୍ଟ ରିସର୍ଚ୍ଚ ଇନିଷ୍ଟିଚିଉଟର  (ଏସିଆର ବିକାଶ ଅନୁସନ୍ଧାନ ସଂସ୍ଥା) ସଭାପତି ଶୈବଲ ଗୁପ୍ତାଙ୍କଦ୍ୱାରା ରଚନା କରାଯାଇଥିଲା  ।